
חוק חופש המידע, התשנ"ח-1998, מעגן את זכותו של כל אזרח או תושב לקבלת מידע המצוי בידי רשויות ציבוריות.
על פי החוק, חברה ציבורית תענה בחיוב לבקשה, אלא אם חשיפת המידע תפגע באינטרס אחר כגון בטחון המדינה, פרטיותם של אנשים, סודות מסחריים וכדומה. 
בחינת הבקשה נעשית על ידי החברה הציבורית במסגרת לוחות הזמנים הקבועים בחוק. על החברה הציבורית להשיב לפונה תוך 30 יום. במקרה הצורך רשאי הממונה על יישום החוק או ראש החברה הציבורית להאריך את זמן המענה לטיפול עד ל-90 יום נוספים.
כאשר המידע המבוקש נוגע לצד שלישי, על החברה הציבורית לפנות לאותו גורם ולאפשר לו להתנגד למסירת המידע. פניה לצד שלישי מאריכה את זמן הטיפול בבקשה ב-21 יום נוספים. ככל שעמדת הצד השלישי נדחית, מוקנית לו זכות לעתור על החלטת החברה הציבורית והמידע לא יימסר למבקש עד למיצוי זכות זו.
מידע נוסף ומפורט על החוק ניתן למצוא באתר היחידה הממשלתית לחופש המידע במשרד המשפטים. 

בקשה לקבלת מידע מאשרא החברה הישראלית לביטוח סיכוני סחר חוץ (להלן: "החברה") - ניתן להגיש בקשה לפי חוק חופש המידע לחברה באמצעות טופס בקשת מידע, המצוי באתר היחידה הממשלתית לחופש המידע במשרד המשפטים -  https://foi.gov.il/he/inforequest. 
על פי החוק ותקנות חופש המידע (אגרות), התשנ"ט-1999, בקשה לקבלת מידע תטופל רק לאחר תשלום אגרת בקשה והתחייבות המבקש/ת לשאת בתשלום הטיפול בבקשה ובהפקת המידע המבוקש. נוסח ההתחייבות מצורף להלן.
אדם המבקש מידע אודות עצמו וזכויותיו, אדם המבקש מידע הדרוש לו לצורך מחקר אקדמי, נציג עמותה רשומה או חברה לתועלת הציבור וכן אדם המקבל גמלה המבקשים מידע - פטורים מאגרת בקשה ומאגרת טיפול בעד 4 שעות עבודה, החל בשעה הרביעית (כלומר, ייגבה תשלום אגרת טיפול החל מהשעה השמינית לטיפול).
מידע מפורט על סוגי האגרות וסכומיהן ניתן למצוא באתר שירות התשלומים הממשלתי https://ecom.gov.il/counter/general/Explanations.aspx?counter=38&catalog=6&language=he&exn=10. 
אגרת בקשה לקבלת מידע מהחברה - ניתן לשלם את אגרת הבקשה באמצעות המחאה לחברה שתשלח ביחד עם הבקשה וההתחייבות החתומה לממונה על יישום החוק או באמצעות כרטיס אשראי באתר היחידה הממשלתית במשרד המשפטים . 



 לשאלות בנושא יש לפנות לממונה על יישום החוק בחברה:
עו"ד רחל שפיצר ליבנה,
היועצת המשפטית והממונה על חוק חופש המידע 
טלפון: 03-5631711
פקס: 03-5611937
דוא"ל: rachels@ashra.gov.il 
 
נוסח התחייבות:
כתב התחייבות לפי תקנות חופש המידע (אגרות), תשנ"ט-1999
תאריך____________
אני הח"מ ________ נושא ת.ז. מספר __________ חותם על כתב התחייבות זה במסגרת בקשתי למידע מוכח חוק חופש המידע, התשנ"ח-1998, והתקנות לפיו.
ידוע לי כי חתימתי על כתב התחייבות זה ותשלום אגרת הבקשה מהווים תנאי להתחלת הטיפול בבקשה.
אני מתחייב לשאת באגרת טיפול ובאגרות הפקה, עד סכום שלא יעלה על 148 ש"ח.
ידוע לי כי אם יהיה לממונה על יישום החוק יסוד סביר להניח, בזמן הגשת הבקשה למידע, או בכל אחד משלבי הטיפול בה, כי הטיפול בבקשה יחייב תשלום בגין אגרות טיפול והפקת מידע בסכום הגבוה מ-148 ש"ח, הוא יעדכן אותי בדבר הסכום המשוער אותו אצטרך לשלם.
ידוע לי כי בנסיבות המפרטות לעיל הממונה יהיה רשאי לדרוש ממני להפקיד את הסכום המשוער או חלקו, או להמציא ערובות להבטחת תשלום הסכום במלואו, וכי עד לקבלת הסכמתי לשאת בעלות המשוערות והפקדת הסכומים או המצאת הערובות המבוקשות, הכל לפי הנדרש, לא ימשיך הממונה בטיפול בבקשה.
ידוע לי כי בכל מקרה המידע יימסר לי רק לאחר שישולם על ידי הסכום המלא כפי שחושב על ידי החברה בהתאם לתקנות.
________________
חתימת המבקש

דיווח הממונה על חופש המידע באשרא החברה הישראלית לביטוח סיכוני סחר חוץ (להלן: "החברה") לפי סעיף 5(א) לחוק חופש המידע
להלן פירוט הטיפול בבקשות לקבלת מידע שקיבלה החברה במהלך שנת הדוח ובשנה שקדמה לה, לפי סעיף
5(א) לחוק חופש המידע, התשנ"ח—1998 ,ותקנה 7 לתקנות חופש המידע, התשנ"ט—1999, "דיווח של הממונה":

שנת 2018
מספר הבקשות שהוגשו לחברה- 2 
מספר הבקשות שהוגשו באופן פורמלי לפי חוק חופש המידע- 2
מספר הבקשות שנענו בחיוב ונמסר המידע המבוקש- 0
מספר הבקשות שנענו באופן חלקי -0
מספר הבקשות שנזנחו על ידי מבקש המידע- 0
מספר הבקשות שנדחו הואיל והמידע המבוקש לא נמצא בחזקת החברה (סעיף 8(3 )לחוק חופש המידע(- 0
מספר הבקשות שנדחו הואיל והחברה התבקשה למסור מידע אשר אין לגלותו על פי כל דין - 1
מספר הבקשות שנדחו הואיל והחברה התבקשה למסור מידע אשר גילויו עלול לשבש את תפקודה התקין או את יכולתה לבצע את תפקידיה- 1

שנת 2017
מספר הבקשות שהוגשו לחברה- 1 
מספר הבקשות שהוגשו באופן פורמלי לפי חוק חופש המידע- 1
מספר הבקשות שנענו בחיוב ונמסר המידע המבוקש- 1
מספר הבקשות שנענו באופן חלקי -0
מספר הבקשות שנזנחו על ידי מבקש המידע- 0
מספר הבקשות שנדחו הואיל והמידע המבוקש לא נמצא בחזקת החברה (סעיף 8(3 )לחוק חופש המידע(- 0
מספר הבקשות שנדחו הואיל והחברה התבקשה למסור מידע אשר אין לגלותו על פי כל דין - 0
מספר הבקשות שנדחו הואיל והחברה התבקשה למסור מידע אשר גילויו עלול לשבש את תפקודה התקין או את יכולתה לבצע את תפקידיה- 0
 
שנת 2016

מספר הבקשות שהוגשו לחברה- 0 
מספר הבקשות שהוגשו באופן פורמלי לפי חוק חופש המידע- 0
מספר הבקשות שנענו בחיוב ונמסר המידע המבוקש- 0
מספר הבקשות שנענו באופן חלקי -0
מספר הבקשות שנזנחו על ידי מבקש המידע- 0
מספר הבקשות שנדחו הואיל והמידע המבוקש לא נמצא בחזקת החברה (סעיף 8(3 )לחוק חופש המידע(- 0
מספר הבקשות שנדחו הואיל והחברה התבקשה למסור מידע אשר אין לגלותו על פי כל דין - 0
מספר הבקשות שנדחו הואיל והחברה התבקשה למסור מידע אשר גילויו עלול לשבש את תפקודה התקין או את יכולתה לבצע את תפקידיה- 0
מצ"ב העתק תשובות שניתנו על ידי החברה לבקשה למידע במהלך שנת 2018. 

